На основу члана 8. Закона о министарским владиним и другим именовањима Републике Српске („Службени гласник РС“ бр. 25/03), Одлуке Скупштине општине Хан Пијесак о утврђивањукритеријума за избор и именовање чланова Надзорног одбора ЈКП „Краљева Гора“ доо и Одлуке о расписивању Јавног конкурса, Скупштина општине Хан Пијесак, као Скупштиина друштва, расписује

 **ЈАВНИ КОНКУРС**

 **за избор и именовање**

Расписује се Јави конкурс за избор и именовање **3 (три) члана Надзорног одбора ЈКП „Краљева Гора“ доо .**

**Мандат:** Чланови Управног одбора именују се на период од 4 (четири) године.

**Опис послова:** Надзорни одбор доноси пословник о свом раду, предлаже приједлог Статута, Етички кодекс и друге акте Скупштини на усвајање, сазива Скупштину друштва, бира и разрјешава директора друштва, надзире рад Управе, систематски надзире пословање друштва и законитост пословања, доноси смјернице о набавци и врши надзор набавке, даје овлаштења за ограничене активности у складу са законом, доноси одлуке о инвестирању у складу са планом, статутом и законом, даје приједлог Скупштини о оснивању нових предузећа, присуствује сједницама Скупштине уз активно учешће у расправи без права одлучивања, прегледа пословне књиге и исправе друштва, редовно обавјештава Скупштину о свом раду, даје инструкције органима друштва у вези са отклањањем неправилности у раду и обавља и друге послове утврђене законом, Статутом и Пословником.

 **Општи услови:**

 1. да су држављани Републике Српске, односно БиХ,

 2. да су старији од 18 година,

 3. да нису отпуштени из државне службе на основу дисциплинске мјере на било којем нивоу власти у БиХ или ентитета у периоду од 3 године прије дана објављивања упражњене позиције,

 4. да се на њих не односи члан IX 1. Устава БиХ,

 **Посебни услови:**

1. Висока или виша стручна спрема техничког или друштвеног смјера,
2. Најмање три године радног искуства у траженом степену образовања,
3. Да посједује професионална знања и стручне способности за обављање послова надзорног одбора.

 **Потребна документација и процедура**: Уз пријаву на конкурс кандидати су дужни приложити ( у оргиналу или овјереној копији): увјерење о држављанству, родни лист, својеручно потписану и овјерену изјаву- за испуњавање општих услова из тачака 3. и 4., те тачке 3. посебних услова, диплому о завршеној стручној спреми и увјерење послодавца о стеченом раднм искуству са високом или вишом стручном спремом.

 Лични подаци о подносиоцима пријава су тајни и могу се прикупљати и обрађивати само у складу са Законом о заштити личних података. Документа приложена уз пријаву на конкурс неће се враћати кандидатима.

 Пријаве са доказима о испуњавању општих и посебиних услова се могу доставити лично или поштом на адресу: Скупштина општине Хан Пијесак, Комисија за избор и именовање чланова Надзорног одбора ЈКП „Краљева Гора“ доо. Рок за подношење пријаве је 15 дана од дана објављивања конкурса у „Службеном гласнику Републике Српске“ и дневном листу „Глас Српске“.

Ако конкурс не буде објављен истовремено рок ће се рачунати од дана последњег објављивања. Неблаговремене и непотпуне пријаве неће се узети у разматрање.

Са кандидатима који испуњавају услове конкурнса Комисија ће обавити интервју, о чему ће кандидати бити благовремено обавијештени.

Број: 01-111- 7/23 ПРЕДСЈЕДНИК СКУПШТИНЕ ОПШТИНЕ

Дана: 20.11.2023. године \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Кристина Стојановић, дипл. ек)